钦定古今图书集成/明伦汇编/官常典/第091卷 > 楚王重信
## 钦定古今图书集成/明伦汇编/官常典/第091卷 > 楚王重信

按《五代史》本传：“重信，字守孚，为人敏悟多智而好礼。
天福二年二月，以左骁卫上将军拜河阳二城节度
使，有善政，高祖下诏褒之。是时范延光反，诏前灵武
节度使张从宾发河阳兵讨延光，从宾亦反，重信见
杀，时年二十。高祖欲赠重信太保。大臣引汉故事，皇
子无为三公者，高祖曰：‘此儿为善被祸，吾哀之甚，自
我而巳，岂有例邪’。”乃赠太保。七年正月，加赠太师，追
封沂王。出帝天福八年五月，易封楚王。